| Grčko evanđelje po Egipćanima |
| --- |
| {{{slika}}} |
| **Nastanak** | 100-150 |
| **Mesto** | Aleksandrija |
| **Jezik** | grčki |
| **Pripisano** | enkratitima |
| **Izvori** | crkveni oci u fragmentima |
| **Rukopisi** | nisu sačuvani |
| **Auditorij** | egipatski hrišćani |
| **Tematika** | razgovor Isusa i Salome, celibat, povratak u androgino stanje |

**Grčko jevanđelje po Egipćanima** je apokrifno hrišćansko evanđelje. Ono se potpuno razlikuje od pogrešno nazvanog Koptskog jevanđelja po Egipćanima.

Grčko evanđelje po Egipćanima je nastalo u Egiptu između 100. i 150. godine. Originalno jevanđelje nije sačuvano, već je poznato samo preko pojedinih fragmenata sačuvanih kod crkvenih otaca (Klement, Hipolit, Epifanije i drugi).

Sadržaj
-------

Spis ima oblik dijaloga između Isusa i Salome, koja je ovde prikazana kao njegova bliska učenica. Isusu se ovde pripisuje zastupanje celibata, što je učenje koje su zastupali enkratiti.

> Saloma: "Dokle će smrt vladati?"  
> 
> 
> 
> Isus: "Dokle god žene budu rađale. A ja sam došao da okončam ženske radnje."   
> 
> 
> 
> Saloma: "Onda sam dobro učinila što nisam rodila."
> 
> 

Neki ranohrišćanski pisci su tumačili da pod "djelima ženskosti" podrazumeva požudu, rađanje i truljenje. Kod nekih autora je fragment prenesen u nešto drukčijem obliku:

> Saloma: Dokle će ljudi umirati?
> 
> 
>   
> 
> Isus: Dokle god žene budu rađale.
>   
> 
> Saloma: Onda sam dobro učinila što nisam rodila? 
>   
> 
> 
> 
> Isus: Svaku biljku ti jedi, ali onu što ima gorčine ne jedi.
> 
> 

Isusov čuveni odgovor je odjekivao u apokrifima 2. i 3. veka. Na njega su se posebno pozivali oni hrišćani koji odbacuju brak i hvale celibat, odnosno "prihvataju seksualni asketizam kao sredstvo razbijanja smrtonosnog kruga rođenja i prevazilaženja navodne grešne razlike između muškog i ženskog, omogućavajući svim osobama povratak na ono što je shvaćeno kao njihovo iskonsko i androgeno stanje."

Među sačuvanim fragmentima Evanđelja po Egipćanima nalazi se i jedna Isusova izreku koja ima paralele u Jevanđelju po Tomi. Na Salomino pitanje kada će im stvari o kojima ga pitahu biti znane, Isus je odgovorio:

> Kada zgazite haljine stida, i kada dva postanu jedno, a muško i žensko niti muško niti žensko.
> 
>

Pomeni
------

Epifanije se u ‘Panarionu’ kritički osvrće na izvesno ‘Egipatsko evanđelje’ govoreći o sabelijanima, antitrinitarnim modalistima:

> »A sva njihova zabluda i sila njihove zablude potiče od nekakvih apokrifa, a osobito iz tako­zvanog 'Egipatskog evanđelja' /Aigyptíoy eyaggelíoy/, takvo su mi neki dali. Jer u njemu se izlaže, mnogo slično ovom, dosta tajanstveno; u njemu se o licu Spasitelja govori tako što, kao da On sam objašnjava svojim učenicima da su jedno Otac, Sin i Duh Sveti. A kada se neki od najdobrodušnijih ili neisku­snih susretnu sa ovim učenjem, i koji nemaju znanja o Bo­žanskim pisanijama, te na prvi pogled dovode u sumnju sle­dećim rečima: Šta da kažemo? Jednoga li, ili tri Boga imamo? Kada to čuje bogobojazni čovek, ali nesavršeno siguran u Istini, tada se, smućen umom, saglašava sa nji­hovom zabludom, i pokazuje se kao onaj koji odbacuje Boga, i pokazuje se i kao onaj koji odbacuje biće postojanje Sina i Svetog Duha.« (Haer. 62, 2)
> 
>

Izvori
------

1. 1 2 3  „Gospel of the Egyptians (Egypt, 100-150 CE)". Arhivirano iz originala na datum 2011-05-14. Pristupljeno 2011-03-22.
2. 1 2 3 4  The Gospel of the Egyptians
3. ↑  Cameron, Ron, 1982. *The Other Gospels : Non-Canonical Gospel Texts* (Philadelphia, PA: The Westminster Press)

Eksterni linkovi
----------------

* Early Christian Writings: Gospel of the Egyptians

|  |  |
| --- | --- |
|  | *Ovaj članak o **religiji** je u začetku. Možete pomoći Wikipediji tako da ga proširite*. |